**INFORMARE**

**Avand in vedere confirmarea gripei aviare cu virus H5N8 inalt patogen la pasari salbatice si domestice va informam asupra urmatoarelor aspecte:**

**Gripa aviară**

- este o boală infecţioasă produsă de un virus care poate afecta peste 50 de specii de păsări domestice şi păsări sălbatice si accidental se poate transmite si la OM.

Rezervorul natural de virus îl reprezintă păsările migratoare şi în special păsările acvatice.

Boala se transmite de la păsările sălbatice infectate cu virusul influenței aviare prin contact direct, contact cu

* cadavre de păsări,
* secreţii şi excreţii şi

prin contact indirect prin intermediul

* apei,
* furajelor,
* echipamentelor, **care au fost contaminate**
* adăposturilor,
* mijloacelor de transport.

La om virusul se poate transmite, dacă vine în contact direct cu pasărea infectată sau va consuma carne insuficient preparată.   
 Gripa aviară se transmite între grupuri de păsări la nivel orizontal, de exemplu prin aer, dejecţii, furaje şi apă. Dovezile pentru transmiterea verticală sunt foarte puţine. Insă rezultatul experimentării demonstrează că ouăle de găină conţin virusul gripei, deci nu se poate exclude absolut posibilitatea transmiterii verticale . **Nu se permite folosirea pentru incubaţie a ouălor produse de găini infectate**

***Semne clinice la oameni***  
- Simptomele GA sunt asemănătoare cu ale gripei clasice:

* febra 38,5 - 40°C,
* respiraţie dificila,
* dureri musculare,
* transpiraţii,
* astenie,
* fotofobie,
* cefalee,
* tuse seacă dureroasă,
* disfonie,
* mialgii – dureri musculare,
* rinoree.

! Supravegherea clinica pe o perioada de 10 zile a persoanelor care au avut contact cu pasarile confirmate cu GRIPA AVIARA. Medicii vor **chestiona pacientii** cu simptome de gripa / raceala daca acestia **au manipulat sau nu** pasari moarte in gospodarie, pasari moarte salbatice sau au fost in piete in care se comercializeaza pasari vii **in ultimele 10 zile**. Daca raspunsul este **afirmativ** se vor **preleva probe biologice ( exudate nazo-faringiene)** de la pacienti in vederea testarii pentru gripa.

**MASURI GENERALE PENTRU POPULATIE PENTRU PREVENIREA RASPANDIRII GRIPEI AVIARE**

1. Spălaţi-vă cât mai des pe mâini cu apă şi săpun, mai ales după contactul cu păsări; în lipsa apei şi a săpunului se şterg mâinile cu alcool sanitar
2. Nu manipulaţi păsări moarte
3. Supravegheaţi copiii, nu-i lăsati să se joace cu păsări moarte sau bolnave
4. Cumpăraţi carne de pasăre, ouă şi produse din carne de pasăre numai din magazine autorizate
5. Anuntaţi medicul veterinar de orice caz de îmbolnăvire sau moarte la păsări;
6. Acordaţi tot sprijinul personalului sanitar si autoritaţilor veterinare;

**CUM PREPARAŢI HRANA**

Virusul gripei aviare este foarte sensibil la temperatură şi poate fi distrus în 2-10 minute la temperatura de peste 65-70°C. Carnea de pasare, ouăle şi alte produse din pasăre preparate termic pot fi întrebuinţate în hrană fără nici o grijă.

1. Separaţi carnea crudă de cea prelucrată termic sau de alimentele care sunt gata preparate
2. Nu folosiţi acelaşi cuţit sau instrument de tăiat pentru a pregăti carnea crudă şi alimentele care sunt gata preparate
3. Spălaţi–vă pe mâini inainte, între si dupa operaţiile de manipulare a alimentelor crude şi a celor prelucrate termic
4. Nu puneţi carnea prelucrată termic pe aceeaşi farfurie sau suprafaţă pe care a fost aşezată înainte de a fi prelucrată termic
5. Carnea de pasăre, inclusiv ouăle, trebuie prelucrate termic timp indelungat la temperatură corespunzătoare, deoarece virusurile gripale sunt distruse prin prelucrare termică la mai mult de 70°C
6. Înainte de a manipula şi prelucra termic ouăle, spălaţi-le cu apă şi săpun, iar dupã aceea spălaţi-vă pe mâini tot cu apă şi săpun
7. Nu folosiţi ouă fierte moi sau crude în alimente care nu vor fi prelucrate termic
8. După manipularea păsărilor sau ouălelor crude, spălaţi-vă pe mâini şi spălaţi toate suprafeţele şi instrumentele folosite, atent, cu apă şi săpun.

Pentru a preveni răspândirea acestei boli, **Autoritatea Națională Sanitară Veterinară și pentru Siguranța Alimentelor** recomandă cetățenilor să respecte următoarele măsuri:

-toate păsările din gospodărie se vor ține închise în perimetrul exploataţiei, fără a le permite accesul la lacuri şi bălţi;

-păsările se menţin în adăposturi închise sau cel puţin, sub șoproane îngrădite, pentru a împiedica venirea în contact a păsărilor domestice cu cele sălbatice; de asemenea hrănirea și adăparea acestora trebuie să se facă în zone special amenajate, la care să nu aibă acces păsările sălbatice.

-separarea rațelor și gâștelor domestice de alte păsări de curte;

-limitarea accesului în curtea unde sunt adăpostite păsările la o singură persoană;

-se interzice adăparea păsărilor de curte cu apă de suprafață, provenită din lacuri, iazuri, sau bălți;

-toate cazurile de îmbolnavire sau moartalitate la păsările din orice specie sau la mamifere din curtea proprie, vor fi anunțate, fără întarziere, medicului veterinar de liberă practică împuternicit;

-toate cadavrele de păsări şi mamifere, descoperite în locuri publice, se anunţă, fără întârziere, medicului veterinar de liberă practică împuternicit sau la DSVSA județeană;

-se interzice organizarea pe teritoriul localităţilor din zonele de protecție și supraveghere de târguri sau expoziţii de păsări şi animale, până la clarificarea situaţiei epidemiologice;

-să nu pună mâna neprotejată cu mănușă, pe cadavrele de pasăre sau păsări bolnave;

-să nu lase copii să se joace cu păsări domestice sau păsări sălbatice.

-să respecte indicațiile medicului uman de familie şi ale medicului veterinar de liberă practică împuternicit.